Life for Rent
Life for Rent – antrasis Dido albumas, išleistas 2003-ųjų rugsėjo 30 dieną. „White Flag" buvo pirmasis albumo singlas, išleistas tų pačių metų rugsėjo 1 dieną ir tapo vienu didžiausiu 2003 m. pasaulinių hitų. „White Flag“ vaizdo klipe vaidino serialų „Bafi, vampyrų žudikė“, „Angelas“, „Kaulai“ žvaigždė David Boreanaz. Po to pasirodė „Stoned“ singlas. Trečiam ir ketvirtam singlams „Life for Rent“ ir „Don‘t Leave Home“ topuose sekėsi gana neprastai, tačiau ne taip gerai kaip „White Flag“. „Life for Rent“ buvo nominuotas „Geriausiam Britanijos albumui“ 2004–ųjų BRIT Apdovanojimuose, kartu su Daniel Bedingfield – „Gotta Get Thru This“, Blur „Think Thank“ ir Coral – „Magic and Medicine“, tačiau apdovanojimą gavo The Darkness – „Permission to Land“. „White Flag“ 2004-aisias laimėjo „Ivoro Novelo apdovinojimą“ „Tarptautinio metų hito“ nominacijoje. „Life for Rent“ laikėsi dešimt savaičių Jungtinės Karalystės albumų topo dešimtuke. Pasaulinis „Life for Rent“ turas įvyko 2004-ųjų vasarą. Australijoje albumas debiutavo pirmoje vietoje „ARIA“ topuose. „Life for Rent“ buvo vienas geriausiai parduodamų albumų 2003-aisias pasaulyje. Didžiojoje Britanijoje septynis kartus sertifikuotas platininiu. JK vien per pirmą savaitę parduotas virš 400 tūkstančių tiražu. „Life for Rent“ užėmė 7-ą vietą dešimtmečio geriausiai parduodamų albumų Didžiojoje Britanijoje sąraše. Albumo buvo parduota daugiau nei 12 mln. visame pasaulyje. Bendrais pasauliniais pardavimais albumas nusileido Dido debiutiniam albumui „No Angel“ (16 mln. kopijų). Jis buvo 5 kartus sertifikuotas platininiu Europoje ir du kartus Amerikoje. „Life for Rent“ buvo apsaugotas „Copy Control“ sistema.